作者：张炎
词牌/韵律：庆春宫・高阳台

paragraphs: 蟾窟研霜，蜂房点蜡，一枝曾伴凉宵。
清气初生，丹心未折，浓艳到此都消。
避风归去，贮金屋、妆成汉娇。
栗肌微润，和露吹香，直与秋高。
小山旧隐重招。
记得相逢，古道迢遥。
把酒长歌，插花短舞，谁在水国吹箫。
馀音何处，看万里、星河动摇。
广庭人散，月淡天心，鹤下银桥。